**Metodebeskrivelse for tredje oppdatering av felles faglig retningslinje om oksygenbehandling til voksne hospitaliserte pasienter med hypoksi og hypoksemi.**

**Hensikten med fagprosedyren**

1. **Fagprosedyrens hensikt er å:**
* Sikre en kunnskapsbasert og enhetlig fremgangsmåte på oksygenbehandlingen for inneliggende voksne pasienter med hypoksi og hypoksemi.
* Øke kunnskapen hos helsepersonell slik at oksygenbehandling foregår på en forsvarlig og hensiktsmessig måte med redusert fare for potensielle komplikasjoner samt minimalt ubehag for pasienten.

**Pasienter, befolkning, problem fagprosedyren gjelder for og evt. unntak:** Pasientpopulasjonen omfatter voksne hospitaliserte pasienter med hypoksemi.

Det ble tidlig i oppdateringsprosessen signalisert at prosedyreteksten måtte være veldig tydelig på hvilke tilstander den gjelder for og hvilke diagnoser som skal følge andre oksygenbehandlingsprosedyrer.

1. **Andre retningslinjer gjelder ved:**

 Traumer, hodeskader, Cluster hodepine, graviditet, postoperativ oksygenbehandling, akutt hjertesykdom og oksygenbehandling av barn.

oksygenbehandling av Covid-19-pasienter,

1. **Helsepersonell fagprosedyren gjelder for:**

Helsepersonell som arbeider med voksne pasienter som får oksygenbehandling i sykehus.

**Begrunnelse for å utarbeide en felles prosedyre / retningslinje innen temaet**

**4. Temaet er valgt fordi:**

* gjelder mange pasienter
* gjeldende for mer enn én avdeling / klinikk i foretaket
* medfører en risiko
* kan medføre ubehag for pasienten
* spesifiserer nasjonale retningslinjer

**Kunnskapsgrunnlaget fagprosedyren bygger på**

**5. Hvordan er kunnskapsgrunnlaget innhentet?**

Litteratursøkene ble utført av universitetsbibliotekar Hilde Wedvich ved UIB og rådgiver/sykepleier Msc Sissel Frostad Oftedal i Seksjon for pasientsikkerhet Haukeland Universitetssjukehus. Systematiske litteratursøk er basert på PICO skjema som er vedlagt prosedyren og ble gjennomført i perioden fra og med 07.05.21 til og med 03.06.21 på bakgrunn av relevante søkeord funnet i tidligere søkedokumentasjon samt nye relevante søkeord etter innspill fra ny arbeidsgruppe. Søkene er gjort i anerkjente og anbefalte medisinske og sykepleiefaglige databaser, aktuelle kliniske oppslagsverk, retningslinjedatabaser, relevante fagspesifikke organisasjoners nettsider samt styrende dokumentasjon nasjonalt og på Haukeland Universitetssykehus. Det ble senere, 21.10.21, gjort et oppdateringssøk i BMJ.

Fem arbeidsgruppe-medlemmer fordelte alle trefflister mellom seg for grundig gjennomlesning. Mulige relevante treff ble diskutert og vurdert i arbeidsgruppen før relevant forskning ble implementert i fagprosedyren.

Litteratursøk-dokumentasjon er vedlagt prosedyren.

**6. Styrker og svakheter ved kunnskapsgrunnlaget?**

Det ble hovedsakelig funnet ny forskning i retningslinjer, kliniske oppslagsverk og systematiske oversiktsartikler som styrket allerede eksisterende anbefalinger.

I denne oppdateringen har oppdatert viten og nasjonale anbefalinger vedrørende smittevern gitt nye anbefalinger og noen endrete anbefalinger fra forrige versjon. Etter konsultasjon med smittevernpersonell på Haukeland Universitetssjukehus ble man enige om å basere anbefalingene på basale smittevernrutiner i tillegg til ny forskning og nasjonale føringer.

Det er fremdeles noen få anbefalinger som har sparsomt forskningskunnskapsgrunnlag. I disse tilfellene er det utarbeidet konsensusanbefalinger fundert på mangeårig erfaringskunnskap blant sykepleiere og leger på lungeavdelingen på Haukeland Universitetssjukehus.

**7. Fagprosedyren har vært til høring hos relevante fagpersoner før publisering. Noter tittel, navn, avdeling, sykehus på alle personer som har vært høringsinstanser.**

Grunnet noen nye og noen oppdaterte anbefalinger ble prosedyren skulle sendt på høring til relevante spesialister på Haukeland Universitetssjukehus før den ble republisert i EK; oppdatert versjon 3.0. Gode høringsinnspill ble implementert i prosedyren.

**Endringer i prosedyren etter oppdatering:**

Versjon 3 er i hovedsak oppdatert etter British Thoracic Society sin retningslinje: Guideline for Emergency Oxygen use in adult patients, 2017, oppdatert desember 2019. Den oppdaterte retningslinjen er preget av en mer konservativ tilnærming til oksygenbehandling, og hvor det presiseres at oksygentilførsel er behandling av hypoksemi, ikke tungpust. Dette innebærer bl.a. presiseringer av indikasjon for oksygenbehandling, oksygenmetningsmål og anbefaling om bruk av monitoreringsverktøy i overvåking av oksygenbehandling i vår prosedyre – se oppdaterte Flytskjema 1, 2 og 3.

Referanselisten er oppdatert etter nytt systematisk litteratursøk og det er nå i hovedsak referert til retningslinjer, styrende lovverk, oppdaterte kunnskapsbaserte oppslagsverk og systematiske oversikter i velrennomerte databaser og med forskning som er overførbar til norsk klinisk praksis. Det er tilkommet ny kunnskap om bruk av pulsoksimeter på personer med høy pigmentering av huden samt noen nye smitteverntiltak.

Prosedyren var veldig omfattende og det er derfor jobbet med redigering av dokumentet både mht effektuering av tekst, brukervennlighet og fjerning av bilder med gammelt utstyr. Noen få nye bilder viser nytt utstyr.

Prosedyren har vært til intern høring blant spesialister på lungeavdelingen HUS og Nasjonal Kompetansetjeneste for hjemmerespiratorbehandling – NKH.

**Pasientmedvirkning**

**8. Har pasient – eller brukerrepresentant deltatt i arbeidsgruppen eller har brukerutvalget hatt prosedyren til høring?**

Nei.

**9. Er det utarbeidet pasientinformasjon eller dette allerede tilgjengelig på** [www.helse-bergen.no](http://www.helse-bergen.no)

Nei.

**Implementering**

**10. Hvordan skal prosedyren implementeres i foretaket?**

* Informasjon / varsling til alle aktuelle avdelinger
* Tilsvarende lokale prosedyrer er arkivert
* Republisering av prosedyren EK eksterne web
* Prosedyren bør være inkludert i en temaside/være en felles prosedyre for hele foretaket fordi oksygenbehandling blir utført på de fleste avdelinger.

**11. Har det vært behov for å kontakte andre styringssystemer for å sikre at Helse Bergen sine felles faglige prosedyrer samsvarer med krav til kompetanse, pasientforløp og pasientinformasjon?**

Nei.

**12. Kommentarer til utarbeidelse av prosedyren**

Arbeidsgruppen som var ansvarlig for utarbeidelse/oppdatering i 2023:

* Heidi Øksnes Markussen, Intensivsykepleier, PhD, Spesialrådgiver Lungeavdelingen Haukeland Universitetssjukehus, Helse Bergen HF.
* Sølvi Margrethe Flaten, Spesialsjukepleiar i Lunge, Nasjonal kompetansetjeneste for hjemmerespiratorbehandling-NKH, Helse Bergen HF
* Thomas Berge, Spesialsykepleier MsC, Seksjonsleder lungepoliklinikk, Haukeland Universitetssjukehus, Helse Bergen HF.
* Rune Nielsen, dr. Med, PhD, Department of Clinical Science, University of Bergen and Department of Thoracic Medicine, Haukeland University Hospital
* Sissel Frostad Oftedal, Sykepleier Msc kunnskapsbasert praksis og rådgiver I seksjon for pasiensikkerhet Haukeland Universitetssjukehus, Helse Bergen HF